Legal Document

Category: 44

Text:
2. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 341 της 29 Απρ./13 Μαϊου 1974 (ΦΕΚ Α΄  130) Περί συστάσεως θέσεων διοικητικού και υπηρετικού προσωπικού επί συμβάσει ιδιωτικού δικαίου ωρισμένου χρόνου παρά τω Πανεπιστημίω Κρήτης. Έχοντες υπ’ όψει: 1.Τας διατάξεις των άρθρων α)7 (παρ. 3 και 4), του Ν.Δ. 87/1973 «περί ιδρύσεως Πανεπιστημίων εις Θράκην και εις Κρήτην», β)40 (παρ. 7) και 41 (παρ. 2) του Ν.Δ. 175/1973 «περί Υπουργικού Συμβουλίου και Υπουργείων», εν συνδυασμώ προς το άρθρ. 3 του Ν.Δ. 267/1974 «περί τροποποιήσεως και συμπληρώσεως της περί Υπουργικού Συμβουλίου και Υπουργείων νομοθεσίας». 2.Την υπ’ αριθ. 1333/1974 απόφασιν του Πρωθυπουργού «περί καθορισμού αρμοδιοτήτων του Υπουργού παρά τω Πρωθυπουργώ» (ΦΕΚ 51/74 τεύχ. Β΄). 3.Την γνώμην της Διοικούσης Επιτροπής του Πανεπιστημίου Κρήτης (συνεδρία 24.11.73) και  4.Την υπ’ αριθ. 79/74 γνωμοδότησιν του Συμβουλίου της Επικρατείας, προτάσει των Ημετέρων Υπουργών παρά τω Πρωθυπουργώ, Οικονομικών και Εθνικής Παιδείας και Θρησκευμάτων, απεφασίσαμεν και διατάσσομεν: Άρθρον μόνον.-1.Συνιστώνται παρά τω Πανεπιστημίω Κρήτης και προς κάλυψιν των αναγκών της Διοικούσης Επιτροπής αυτού, αι κάτωθι θέσεις προσωπικού: Μία θέσις Γραμματέως. Μία θέσις Λογιστού. 2 θέσεις Δακτυλογράφων. 2 θέσεις Γραφέων. Μία θέσις κλητήρος. Μία θέσις καθαριστρίας. 2.Αι ανωτέρω θέσεις πληρούνται δια προσωπικού προσλαμβανομένου δι’ αποφάσεως της Διοικούσης Επιτροπής αυτού εφ’ ωρισμένον χρονικόν διάστημα ή κατ’ ανώτατον όριον ίσον προς τον χρόνον λειτουργίας της Διοικούσης Επιτροπής. 3.Τα των αποδοχών του ανωτέρω προσωπικού ορίζονται συμφώνως προς τας διατάξεις της παρ. 6 του άρθρ. 4 του Ν.Δ. 87/1973 (ανωτ. σελ. 636, 301), αίτινες, εν πάση περιπτώσει και αναλόγως της θέσεως, δεν δύνανται να υπερβούν το ποσόν των 8.000 δραχμών ούτε να είναι κατώτεραι των 3.500 δραχμών, δι’ έκαστον υπάλληλον. Εις τον επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Π.Δ/τος. Δια του Π.Δ. 394/1974 (τόμ. 25 σελ. 126, 940) ωρίσθη ότι επί των δαπανών του Πανεπιστημίου Κρήτης ασκείται προληπτικός έλεγχος υπό του Ελεγκτικού Συνεδρίου. (Αντί για τη σελ. 636,401(β) Σελ. 636,401(γ) Τεύχος 1221–Σελ. 35 Πανεπιστήμιο Κρήτης 31.ΗΑ.β.1-2